Antons Buhholcs
Šis raksts ir par Latvijas arheologu. Par citiem cilvēkiem ar uzvārdu Buhholcs skatīt nozīmju atdalīšanas lapu. Antons Buhholcs (vācu: Anton Buchholtz; dzimis 1848. gada 16. jūlijā Rīgā, miris 1901. gada 3. oktobrī Rīgā) bija vācbaltiešu jurists, vēstures pētnieks un kultūras darbinieks. Viens no izcilākajiem 19. gadsimta Baltijas numismātiem un arheologiem. Veica arheoloģiskos izrakumus Mārtiņsalas baznīcā un pils vietā, atrodot ap 1200 senlietu, veicis izrakumus arī citās viduslaiku un dzelzs laikmeta vēsturiskajās vietās. Viņa Baltijas monētu un medaļu kolekcijā ietilpa vairāk nekā 5000 kalumu un vairāki retumi, kas pašlaik glabājas Rīgas vēstures un kuģniecības muzejā.